सड़क हादसों में दो युवकों ने तोड़ा दम
अलग-अलगसड़क हादसों में दो लोगों की मौत हो गई। मरने वालों की पहचान गांव नझ के रहने वाले कमल कुमार(20) और गांव आलमगीर के मनदीप सिंह के रूप में हुई है। पहले मामले में थाना डेहलों की पुलिस ने गांव नझ के रहने वाले हरीश चंदर की शिकायत पर नामालूम वाहन ड्राइवर और दूसरे मामले में साइयां कलां के गुरमीत सिंह की शिकायत पर संगरूर के रहने वाले जगसीर सिंह के खिलाफ मामला दर्ज करके कार्रवाई शुरू कर दी है।
पहले मामले में हेड कांस्टेबल गुरजोत सिंह ने बताया कि मरने वाला युवक कमल कुमार शिकायतकर्ता हरीश चंदर का बेटा है। कमल अपनी साइकिल पर घर जा रहा था। डेहलों-साहनेवाल रोड स्थित टी-पॉइंट के पास नामालूम वाहन ने उसे टक्कर मार दी। इस कारण कमल की मौके पर ही मौत हो गई और उसकी साइकिल भी टूट गई। टक्कर मारने के बाद ड्राइवर मौके से भाग निकला। जांच अफसर ने बताया कि आरोपी की तलाश की जा रही है। दूसरे मामले में हेड कांस्टेबल बलजीत सिंह ने बताया कि शिकायतकर्ता गुरमीत सिंह का साला मनदीप सिंह अपनी मोटरसाइकिल पर गांव आलमगीर सिंह से गांव साइयां कलां जा रहा था। कैंट नहर पुल के पास उसे जीप लेकर रहे आरोपी जगसीर सिंह ने टक्कर मार दी। मनदीप बुरी तरह से जख्मी हो गया, रिश्तेदारों ने उसे डीएमसी अस्पताल पहुंचाया। यहां इलाज के दौरान मनदीप की मौत हो गई।
नामालूम वाहन की चपेट में आकर जख्मी हुए एक्टिवा सवार की इलाज के दौरान मौत हो गई। मरने वाले का नाम करतार सिंह है। वह मुंडियां खुर्द का रहने वाला था। चौकी जीवन नगर पुलिस ने करतार सिंह के बेटे राजिंदर की शिकायत पर नामालूम वाहन ड्राइवर पर मामला दर्ज किया है। पुलिस ने करतार की लाश पोस्टमार्टम करवा घरवालों के हवाले कर दी है। पुलिस के मुताबिक, करतार सिंह चंडीगढ़ रोड पर स्थित प्राइवेट फैक्ट्री में काम करता था। 28 फरवरी शाम को वह काम से छुट्टी कर घर जा रहा था। चंडीगढ़ रोड पर स्थित ऋषि ढाबे के बाहर किसी नामालूम वाहन ने उसे टक्कर मार दी। उसे इलाज के लिए फोर्टिस हॉस्पिटल भर्ती करवाया गया जहां वीरवार देर रात उसने दम तोड़ दिया।
hin_Deva hin_Deva hin_Deva hin_Deva